# Individuel udveksling i Poppi i Italien

Har du lyst til

* at få trænet dine sproglige kompetencer på italiensk (og engelsk)
* at få viden om en anden kultur og få nye internationale venner
* at få udviklet dine personlige kompetencer i mødet med en anden kultur

Så kan vi på OG tilbyde dig at deltage i et individuelt udvekslingsforløb med en elev på gymnasieskolen i byen Poppi i Italien.

Aftalen er, at du udveksler med en elev, der går på skolen i Poppi. Du bor hos hans/hendes familie og følger ham/hende i skolegangen og fritiden. Efterfølgende skal du og din familie være værter for den italienske udvekslingselev her i Danmark, og udvekslingseleven følger dig i din skolegang på OG og i din fritid sammen med din familie. Familierne sørger således gensidigt for kost og logi.

Dit ophold i Poppi aftales med partnerskolen og vil formentlig ligge i foråret. Udvekslingseleverne fra Poppi vil komme til Ordrup i foråret og bliver en uge.

Du og din familie betaler og arrangerer selv rejsen til og fra Poppi. Derudover bliver der kun udgifter til lidt lommepenge og lokal transport, da du jo bor privat.

OG tager sig af at formidle kontakten og forberede dig til kulturmødet, og ved deltagelse i udvekslingsprogrammet optjener du point til den supplerende studietid.

For at komme i betragtning til den individuelle udveksling skal du udfylde det vedlagte ansøgningsskema (se herunder) og sende det til skolens internationale koordinator AN eller DK. Hold øje med udmelding.

Følgende kriterier vil blive lagt til grund for udvælgelsen:

* Mod på udfordringer og lyst til faglig og personlig udvikling
* Gode sprogkundskaber
* Studieegnethed
* Fravær, der ikke må være for højt

**En tilmelding til projektet vil være bindende!**

Efter udvælgelsen etableres der hurtigst muligt kontakt mellem dig og din udvekslingselev/-familie, og du bliver indkaldt til et møde om praktiske ting i forbindelse med udvekslingen.

Evt. spørgsmål kan rettes til Dorthe Rasmussen Kjær.

|  |
| --- |
| Ansøgning om i individuel udveksling i Poppi |
| Dine kontaktoplysningerNavn:Alder: Klasse:Mail:Telefon: |
| Begrund, hvorfor du gerne vil deltage i en individuel udveksling |
| Dato og underskrift |